
ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 13ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 276/2012
ΘΕΜΑ: Επιχορήγηση της Μικτής Χορωδίας  Πύργου με το ποσό των 1.000 €                                             

    Στον Πύργο και στο Δημοτικό Κατάστημα σήμερα στις 18                                                                   του μηνός Ιουλίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 33160/13-7-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Δημόπουλος Φώτης, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Θεοδωρέλος – Χαρίτος Γεώργιος, 2.  Λιατσής Γαβριήλ – Επικεφαλής της Μείζονος Μειοψηφίας, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του δημοτικού Συμβουλίου το 13 (γ) θέμα της ημερήσιας διάταξης με τίτλο: «Επιχορήγηση της Μικτής Χορωδίας Πύργου με το ποσό των 1.000 €» και ανέφερε:
    «Η Μικτή Χορωδία Πύργου με την από 12-1-2012 αίτησή της, ζητά οικονομική ενίσχυση, προκειμένου να αντιμετωπίσει δαπάνες συνολικού προϋπολογισμού 11.700 € και συγκεκριμένα:

· 6  Μαΐου 2012 – Κοινή εμφάνιση με τις χορωδίες Γυθείου και Άρτας

· 2 Ιουνίου 2012 – Αφιέρωμα στον Ηλία Ανδριόπουλο

· 30 Ιουνίου 2012 – Κοινή εμφάνιση με τη χορωδία Δημόδοκος της Κέρκυρας

· 4-7 Οκτωβρίου 2012 - Συμμετοχή σε φεστιβάλ του Δήμου Vigevano Μιλάνου

· 31 Οκτωβρίου 2012 – Κοινή εμφάνιση με την χορωδία Chante joie από την Boulogne sur me.
Με το 499Δ/27-6-2012 έγγραφό του, ο Δήμαρχος εισηγείται να επιχορηγηθεί η Μικτή Χορωδία Πύργου με το ποσό των 1.000 €.
    Βάσει του άρθρου 202 του Ν.3463/06 με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων σε νομικά πρόσωπα  δημοσίου δικαίου, περιλαμβανομένων και των εκκλησιαστικών, σε αθλητικούς και πολιτιστικούς συλλόγους, που έχουν την έδρα τους εντός των διοικητικών ορίων του Δήμου ή της Κοινότητας, για την πραγματοποίηση κοινωνικών και πολιτιστικών εκδηλώσεων.

    Στον προϋπολογισμό του Δήμου οικονομικού έτους 2012 έχει προβλεφθεί σχετική πίστωση υπό Κ.Α. 00.6735 με τίτλο: «Επιχορηγήσεις σε Πολιτιστικούς Συλλόγους και Σωματεία». Το ποσό που έχει εγγραφεί στον προϋπολογισμό  για τις έκτακτες επιχορηγήσεις δεν υπερβαίνει το 1,5 % των τακτικών εσόδων του Δήμου».. 

    Καλείται το Σώμα να αποφασίσει επί της κατατεθείσας αίτησης 
Το Δημοτικό Συμβούλιο Πύργου

Λαμβάνοντας υπόψη του:

· Το άρθρο 65 του Ν.3852/2010

· Το άρθρο 202 του Ν.3463/06

· Την από 12-1-2012 αίτησή της και μετά από διαλογική συζήτηση,

Α π ο φ α σ ί ζ ε ι

1. Ομόφωνα, εγκρίνει την επιχορήγηση του σωματείου μη κερδοσκοπικού χαρακτήρα με την επωνυμία «Μικτή Χορωδία Πύργου», με το ποσό των 1.000 € προκειμένου να αντιμετωπισθούν δαπάνες από διάφορες εμφανίσεις της, που αναλυτικά αναγράφονται στο σκεπτικό της απόφασης.
2. Ψηφίζει την πίστωση του ποσού εις βάρος του Κ.Α. 00.6735 με τίτλο «Επιχορήγηση σε Πολιτιστικούς Συλλόγους και Σωματεία» του προϋπολογισμού του Δήμου οικονομικού έτους 2012.

     - Το ποσό που έχει εγγραφεί στον προϋπολογισμό για τις έκτακτες επιχορηγήσεις, δεν υπερβαίνει το 1,5 % των τακτικών εσόδων του Δήμου.

    Οι Δημοτικοί Σύμβουλοι κ.κ Α. Καράμπελας, Ι. Αργυρόπουλος του Παναγιώτη, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Κ. Γεράνιος, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, είχαν αποχωρήσει απ’ τη συνεδρίαση, πριν ο Πρόεδρος θέσει το συγκεκριμένο θέμα προς συζήτηση και έγκριση.
Η παρούσα απόφαση έλαβε αύξοντα αριθμό 276/2012

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                  ΤΑ ΜΕΛΗ                          Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος  24 – 7 - 2012

Ο ΔΗΜΑΡΧΟΣ

Μ.Ε.Δ.
